2341 



ΕΦΗΜΕΡΙΣΤΗΣΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
8 ΑΠΡΙΛΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

241 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2324.18/1/92 (1) 

Κύρωση Συλλογικής Συμβάσεως Εργασίας Πληρωμάτων Επιβατηγών 
Τουριστικών Θαλαμηγών Σκαφών Ν. 438/1976. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα. 

2. Το υπ’ αριθ. 46/19.2.92 έγγραφο της Ενώσεως Πλοιοκτηκών 
Ελληνικών Σκαφών Τουρισμού (ΕΠΕΣΤ), με το οποίο υποβλήθηκε για 
κύρωση η από 13.2.92 Συλλογική Σύμβαση Εργασίας Πληρωμάτων 
Επιβατηγών Τουριστικών Θαλαμηγών Σκαφών Νόμου 438/1976. 

3. Το απόσπασμα πρακτικών Διοικητικού Συμβουλίου της Ενώσεως 
Πλοιοκτητών Ελληνικών Σκαφών Τουρισμού με αριθμό 351/13.2.92, 
αποφασίζουμε: 

1. Την κύρωση της Συλλογικής Συμβάσεως Εργασίας Πληρωμάτων 
Επιβατηγών Τουριστικών Θαλαμηγών Σκαφών Ν. 438/76, εκτός από 
το άρθρο 19, το κείμενο της οποίας υπογράφηκε στις 13.2.92 από τους 
νομίμους εκπροσώπους: 

α) Της Ενώσεως Πλοιοκτητών Ελληνικών Σκαφών Τουρισμού 
(ΕΠΕΣΤ) και 

β) Της Πανελληνίου Ενώσεως Αξιωματικών και Κατωτέρων Πλη¬ 
ρωμάτων Επαγγελματικών και Ιδιωτικών Θαλαμηγών Σκαφών 
(Π.Ε.Α.Κ.Π.Ε.Ι.Θ.Σ.). 

2. Η ισχύς της Συλλογικής Συμβάσεως η οποία κυρώνεται με την 


απόφαση αυτή αρχίζει από 1.1.1992 και λήγει στις 31.12.1992. 

Η παρούσα με το κείμενο της κυρούμενης Συλλογικής Συμβάσεως να 
δημοσιευθεί στην Εφημερίδα της Κυβερνήσεως. 

Πειραιάς, 17 Μαρτίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών Σκαφών Ν. 438/76 

Εν Πειραιεί σήμερον την 13 Φεβρουάριου 1992 μεταξύ αφενός του 
εν Πειραιεί εδρεύοντος ανεγνωρισμένου Σωματείου υπό την επωνυμία 
ΕΝΩΣΗ ΠΛΟΙΟΚΤΗΤΩΝ ΕΛΛΗΝΙΚΩΝ ΣΚΑΦΩΝ ΤΟΥΡΙΣΜΟΥ 
(ΕΠΕΣΤ) νομίμως εκπροσωπουμένου υπό των Τριανταφύλλου Βενετο- 
πούλου Α' Αντιπροέδρου και Βασιλείου Κοντογιάννη Αναπληρ. Γραμ- 
ματέα, δυνάμει του από 13 Φεβρουάριου 1992 υπ’ αριθ. 351 πρακτι¬ 
κού του Δ.Σ. του Σωματείου τούτου και αφετέρου της εν Πειραιεί εδρευ- 
ούσης ανεγνωρισμένης Επαγγελματικής Ένωσης με την επωνυμίαν 
ΠΑΝΕΛΛΗΝΙΟΣ ΕΝΩΣΙΣ ΑΞΙΩΜΑΤΙΚΩΝ ΚΑΙ ΚΑΤΩΤΕΡΩΝ 
ΠΛΗΡΩΜΑΤΩΝ ΕΠΑΓΓΕΛΜΑΤΙΚΩΝ ΚΑΙ ΙΔΙΩΤΙΚΩΝ ΘΑΛΑ¬ 
ΜΗΓΩΝ ΣΚΑΦΩΝ (ΠΕΑΚΠΕΙΘΣ) νομίμως εκπροσωπουμένης υπό 
των Ιωάννου Παναγιωτοπούλου Προέδρου και Γεωργίου Κανακάρη 
Γενικού Γραμματέα. 

Συμφωνείται και υπογράφεται η παρούσα Συλλογική Σύμβαση Ερ¬ 
γασίας που αφορά τους όρους εργασίας και αμοιβής των πληρωμάτων 
που εργάζονται στα Επαγγελματικά Τουριστικά Πλοία ολικής χωρητι¬ 
κότητας μέχρι 500 κόρων. 

ΚΕΦΑΛΑΙΟ Α 
Άρθρο 1 

Γενικά περί Μισθολογίου 

1. Η παρούσα Συλλογική Σύμβαση ισχύει επί των: Επιβατηγών 
Επαγγελματικών Τουριστικών Σκαφών τα οποία εκτελούν Τουριστι¬ 
κούς πλόες εντός της Ελλάδος και του Μεσογειακού χώρου, ολικής χω¬ 
ρητικότητας μέχρι 500 κόρων και εν γένει των σκαφών των μελών της 
ΕΠΕΣΤ του Νόμου 438/76. 

2. Το μισθολόγιο, ως και οι πάσης φύσης αποδοχές των επί των ανω¬ 
τέρω τουριστικών σκαφών εργαζομένων ναυτικών καθορίζεται σε δραχ¬ 
μές. 

3. Οι πάσης φύσης καταβολές προς τους ναυτικούς θα καλύπτονται 
εκ μέρους της Εφοπλιστικής Επιχειρήσεως δια αντιστοίχου βεβαιώ- 
σεως εκχωρήσεως ισόποσου συναλλάγματος. 

Άρθρο 2 
Μισθολόγιον 
Μισθός Ενέργειας 

Ο μηνιαίος βασικός μισθός των ναυτικών των υπηρετούντων επί των 
πιο πάνω πλοίων ορίζεται ως ακολούθως: 

Ναυτολογούμενος ως 

10-100 

κοχ 

100,1-300 

κοχ 

300,1-500 

κοχ 

Πλοίαρχος 

114.215 

114.215 

129.845 

Κυβερνήτης 

80.873 

92.311 

92.311 

Υποπλοίαρχος 


98.468 

98.468 

Ανθυποπλοίαρχος 


83.150 

83.150 

Ναύκληρος 


68.628 

80.067 

Ναύτης 

59.677 

64.451 

69.187 

Ναυτόπαις 

56.096 

56.096 

56.096 

Μηχανικός Α 

113.784 

113.784 

128.986 

Μηχανικός Β 

98.468 

98.468 

98.468 

Μηχανικός Γ 

91.511 

91.511 

91.511 

Μηχανοδηγός 

80.067 

85.219 

85.219 

Χειριστής 

59.677 

59.677 

59.677 

Μαθ. Μηχανής 

56.096 

56.096 

56.096 

θαλαμηπόλος 

61.318 

68.231 

68.231 

Βοηθ. θαλαμηπόλου 

56.096 

56.096 

56.096 

Μάγειρας 

68.628 

80.066 

80.066 

Βοηθός Μάγειρα 

56.096 

56.096 

56.096 

Καμαριέρα 

56.096 

56.096 

56.096 

Διπλ. θαλαμηπόλος 

88.765 

88.765 

104.697 

Διπλ. Μάγειρας 

88.765 

88.765 

104.697 


Άρθρο 3 
Αντίτιμο τροφής 

Το ημερήσιο αντίτιμο τροφής του ναυτικού παντός βαθμού και ειδι¬ 
κότητας, σε όσες περιπτώσεις δικαιούται τέτοιο αντίτιμο, ορίζεται σε 
δραχμές (1.200) χίλιες διακόσιες ημερησίως. 

Άρθρο 4 

Μισθός ασθένειας - θέσεις νοσηλείας 

Ο μισθός ασθένειας για την περίθαλψη του ναυτικού εντός Νοσοκο¬ 
μείου ή Κλινικής, καθορίζεται σε ποσοστό ενενήκοντα επί τοις εκατό 
90% του εις το άρθρο 2 της παρούσης μισθού ενεργείας, ήτοι του μισθού 
της Συλλογικής Σύμβασης Εργασίας. 

2. Ο μισθός ασθένειας για την περίπτωση νοσηλείας του ναυτικού 
εκτός Νοσοκομείου ή Κλινικής στην ξηρά καθορίζεται σε ποσοστό ενενή¬ 
κοντα πέντε 95% του εις το άρθρο 2 της παρούσης, μισθού ενέργειας 
της Συλλογικής Σύμβασης και με το αντίτιμο τροφής του εις το άρθρο 3 
της παρούσης. 

3. Οι αξιωματικοί και τα κατώτερα πληρώματα δικαιούνται νοση¬ 
λείας εις Νοσοκομεία ή Κλινικές αντίστοιχα των υπό του ΝΑΤ - ΟΙ¬ 
ΚΟΥ ΝΑΥΤΟΥ προσφερομένων σε περίπτωσή τέτοιας νοσηλείας. 

Άρθρο 5 

Προκαταβολές και εξοφλήσεις μισθού 

1. Με την ναυτολόγησή τους οι ναυτικοί δικαιούνται προκαταβολής 
μέχρις ενός Ιδνθημέρου. 

2. Στους λιμένες της αλλοδαπής και εφόσον επιτρέπεται υπό των εκεί 
Τοπικών Αρχών η χορήγηση στον Πλοίαρχο (ή Κυβερνήτη) συναλλάγ¬ 
ματος, δύναται να χορηγηθεί στον ναυτικό προκαταβολή σε ξένο νόμι¬ 
σμα, ίση προς το ήμισυ ('/ε) των ημερομισθίων της παραμονής του 
πλοίου στην αλλοδαπή, εφόσον μόνον υπάρχει δυνατότης εξεύρεσης συ¬ 
ναλλάγματος παρά του Πλοιοκτήτου. 

3. Η εξόφληση των πάσης φύσης αποδοχών του ναυτικού, δηλαδή 
του μισθού, υπερωριών, αποζημίωσης, ειδικής αμοιβής των Κυριακών 
κ.λ.π., θα γίνεται στο τέλος κάθε μήνα από τον Πλοίαρχο (ή Κυβερ¬ 
νήτη) με λογαριασμό μισθοδοσίας (ΨΑΟΕ5 ΑΟΟΟϋΝΤ) ή με απλή 
απόδειξη. 

4. Στην περίπτωση της παραγράφου 2, τα ποσά τα οποία λαμβάνει ο 
ναυτικός σε ξένο συνάλλαγμα, θα εκφράζονται σε δραχμές βάσει της επί¬ 
σημης τιμής αγοράς της Τράπεζας κατά την ημέρα καταβολής τους 
(εφόσον βεβαίως υπάρχει η δυνατότητα εξεύρεσης συναλλάγματος). 

5. Οι καταβολές στην Ελλάδα πραγματοποιούνται σε δραχμές με 
μόνη εξαίρεση τις καταβολές στο εξωτερικό, οι οποίες όμως είναι δυνη¬ 
τικές ή θα συμφωνούνται ειδικότερα μεταξύ του Πλοιοκτήτου και του 
Ναυτικού. 


Άρθρο 6 
Άδειες 

1. Ο ναυτικός δικαιούται αδείας (96) ενενήντα έξι ημερών το χρόνο, 
υπολογιζομένης σε (8) οκτώ ημέρες ανά μήνα υπηρεσίας του, για δε τις 
τυχόν ολιγότερες του μήνα ημέρες δικαιούται το αντίστοιχο κλάσμα (η 
άδεια αυτή λογίζεται ως συντάξιμος χρόνος, κατά τα ισχύοντα περί 
ΝΑΤ). 

2. Κατά τις ημέρες της αδείας του ο ναυτικός δικαιούται του αναλο- 
γούντος σε αυτές μισθού ενεργείας βασικού μισθού και επιδομάτων ως 
και του εις το άρθρο 3 της παρούσης οριζομένου αντιτίμου τροφής. Για 
τον υπολογισμό της άδειας το ημερομίσθιο καθορίζεται εις 1/22 του 
τρέχοντος μισθού. 

3. Η άδεια παρέχεται σε όλους από τον Πλοιοκτήτη ή κατ’ εξουσιοδό¬ 
τηση αυτού από τον Πλοίαρχο (ή Κυβερνήτη), εφόσον κατά την κρίση 
του το επιτρέπουν οι ανάγκες του σκάφους, δύναται δε να χορηγείται και 
κατά την παραμονή του σκάφους σε λιμένα για επισκευές, ετήσια επιθε¬ 
ώρηση κ.λ.π., του ναυτικού υποχρεωμένου να αποδεχθεί την παρεχομέ- 
νην άδεια. Σε περίπτωση, κατά την οποία οι ανάγκες του πλοίου δεν επι¬ 
τρέπουν την χορήγησιν άδειας, η χορήγηση κατ’ επιλογήν του ναυτικού 
είτε αναβάλλεται δια τον κατάλληλο χρόνο είτε θεωρείται ως παρασχε- 
θείσα, καταβαλλομένου σε τέτοια περίπτωση εις τον ναυτικόν του ανα- 
λογούντος μισθού μετά του αντιτίμου τροφής, έστω και αν αυτός παρα¬ 
μένει και διατρέφεται επί του πλοίου. 

4. Ο ναυτικός απολυομένος από το πλοίο, δικαιούται οπωσδήποτε 
της υπό των παραγράφων 1 και 2 του παρόντος άρθρου προβλεπομένης 
αδείας του και αν ακόμη δεν ζήτησε την παροχήν αυτή από τον 
Πλοίαρχο (ή Κυβερνήτη), διαρκούσης της υπηρεσίας του και ανεξαρτή¬ 
τως του λόγου για τον οποίο δεν παρεσχέθη εις τον ναυτικόν η άδειά του 
ή δεν κατεβλήθη εις τούτον ο αναλογούν εις ταύτην μισθός. Εφόσον 
όμως έχει συνομολογηθεί στην κατ’ ιδίαν σύμβαση εργασίας και η πα- 
ροχή της αναλογούσης αδείας μετά της τροφοδοσίας, τότε ο ναυτικός 
δεν δύναται να την αναζητήσει, δις, αφού έχει ήδη καταβληθεί κατά την 
εξόφληση των μηνιαίων αποδοχών του. 

5. Τα δώρα εορτών Χριστουγέννων και Πάσχα, αντιπροσωπεύοντα 
αποδοχές, τεσσαράκοντα πέντε ημερών κατηργήθησαν από 1.1.1983, 
ενσωματούμενα εις την κανονική άδεια, η οποία ούτως αυξήθηκε εις 
(96) ενενήκοντα έξι ημέρες ετησίως και υπολογίζεται κατά τα ειδικό¬ 
τερα καθοριζόμενα υπό του παρόντος άρθρου. 

Άρθρο 7 

Ημέρες αργίας εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α) Η πρώτη του Έτους 

β) Η εορτή των Θεοφανείων 

γ) Η Καθαρά Δευτέρα 

δ) Η 25η Μαρτίου 

ε) Η Μεγάλη Παρασκευή 

στ) Η Δευτέρα του Πάσχα 

ζ) Η ημέρα του Αγίου Γεωργίου 

η) Η πρώτη Μαΐου 

θ) Η ημέρα της Αναλήψεως 

ι) Η 15η Αυγούστου 

ια) Η 14η Σεπτεμβρίου 

ιβ) η 28η Οκτωβρίου 

ιγ) Η ημέρα του Αγίου Νικολάου 

ιδ) Η ημέρα των Χριστουγέννων 

ιε) Η δεύτερη ημέρα των Χριστουγέννων 

ιστ) Εις τους Ελληνικούς λιμένες αναγνωρισμένες ως ημέρες αργίας 
τοπικές γιορτές, εφόσον το πλοίο ναυλοχεί εις λιμένα που έχει τοπική 
εορτή αργίας. 

2. Κατά τις άνω ημέρες οι ναυτικοί απαλλάσσονται πάσης εργασίας, 
πλην των εργασιών ασφαλείας του σκάφους. Τυχόν απασχόληση τού¬ 
των εν πλω και εν λιμένι λόγω αναγκών του πλοίου πλην των εργασιών 
ασφαλείας του σκάφους είναι υποχρεωτική και αμείβεται υπερωριακά 
(Άρθρο 13ο Πρόσθετος εργασία και αμοιβή εργασίας). 

3. Η εν λιμένι εργασία κατά τις Κυριακές εις τους απασχολουμένους 
την ημέρα (0ΑΥΜΕΝ) διέπεται από τας αναφερομένας διατάξεις ημε¬ 
ρών αργίας και αμείβεται υπερωριακά (Άρθρο 13). 

Άρθρο 8 

Ιματισμός 

Οι Αξιωματικοί και τα μέλη του κατωτέρου πληρώματος υποχρεού- 
νται να φέρουν κατά τις ώρες εκτελέσεως των καθηκόντων τους την κα- 
θιερωμένην στολή του Ε.Ν., μετά των διακριτικών για κάθε κλάδο προ¬ 
σωπικού κατά βαθμόν ή ειδικότητα. Οι στολές δίδονται από τους πλοιο¬ 
κτήτες. 

Άρθρο 9 

Είδη ενδιαίτησης και τροφοδοσίας 

Σε κάθε αξιωματικό και μέλος του κατωτέρου πληρώματος παρέχο¬ 
νται από το πλοίο: 

α) Τα απαραίτητα είδη κλινοσκεπασμάτων, ήτοι στρώματα, σεντό¬ 
νια, κλινοσκεπάσματα και προσκέφαλα. 

β) Είδη καθαριότητας, ως προσόψια, σάπων κοινός ενός χιλιογράμ- 
μου ανά δεκαπενθήμερον, ως και η αναγκαία πασότης σαπουνιού προ¬ 
σώπου. 

γ) Είδη εστιάσεως, ως πιάτα, πηρούνια, μαχαίρια, κύπελλα κ.λ.π., 
κατάλληλα για την λήψη γευμάτων. 

Εκ των ειδών της προηγούμενης παραγράφου τα σεντόνια, τα καλύ- 
ματα των προσκεφάλων και τα προσόψια θα εναλλάσσονται με καθαρά 
κάθε εβδομάδα. 

Πάντα τα ανωτέρω είδη ως και ο ιματισμός πρέπει να παραδίδονται 
στους ναυτικούς καθαρά και σε κατάσταση επιτρέπουσα την συνήθη 
χρήση τους. 

Οι ναυτικοί υποχρεούνται να επιστρέφουν τα κατά τις διατάξεις του 
παρόντος άρθρου παρεχόμενα μη αναλώσιμα είδη σε καλή κατάσταση 
στο τέλος κάθε εβδομάδας προς αντικατάσταση ως και κατά την από¬ 
λυσή τους, λογιζομένης ως φυσιολογικής της λόγω συνήθους χρήσεως 
φθοράς των. Επίσης οι ναυτικοί πρέπει να μεριμνούν για τον καθαρισμό 
των στολών τους εν γένει, ώστε να παρουσιάζονται κόσμια ενδεδυμένοι. 

Άρθρο 10 

Ώρες εργασίας και ευθύνες 

1. Οι ώρες εργασίας για όλους εν γένει τους ναυτικούς παντός βαθ¬ 
μού και ειδικότητας, τους εργαζόμενους επί των Επαγγελματικών του¬ 
ριστικών σκαφών, εν πλω και εν λιμένι καθορίζονται σε σαράντα (40) 
ώρες εβδομαδιαίως, ήτοι σε οκτώ (8) ώρες κάθε μέρα από Δευτέρα μέ¬ 
χρι Παρασκευή. Η πέραν των ωρών αυτών εργασία των μελών του πλη¬ 
ρώματος εν γένει ως και οποιαδτβιοτε πρόσθετη πέραν των οριζομένων 
ως κατωτέρω εργασιών κατά το Σάββατο και την Κυρική, πρόσθετη 
απασχόληση αμείβονται υπερωριακά. Το επίδομα του Σάββατου για 
πλήρες οκτάωρο ορίζεται στο 1/22 του μηνιαίου μισθού. Για κανονική 
οκτάωρη απασχόληση της Κυριακής η αμοιβή ορίζεται στο άρθρο 28. 

2. Η απασχόληση του πληρώματος κατά Σάββατο -Κυριακή στο λι¬ 
μάνι θα πραγματοποιείται μόνον όταν γίνεται επιβίβαση ή αποβίβαση 
επιβατών ή εφόσον απαιτούν τέτοια απασχόληση οι ανάγκες του πλοίου 
ή το αξιώσει ο Πλοιοκτήτης ή ο Πλοίαρχος. Όταν υπάρχουν επί του 
πλοίου επιβάτες η παραμονή του πληρώματος είναι υποχρεωτική εφό¬ 
σον το ορίσει ο Πλοιοκτήτης ή ο Πλοίαρχος. 

3. Οι Κυβερνήτες και Πλοίαρχοι έχουν υποχρέωση να κοινούν τα 
σκάφη αποκλειστικά και μόνον με εντολές του Πλοικτήτη. Η πρωτοβου¬ 
λία τους θα περιορίζεται στην κατά το δυνατόν καλλύτερη εκτέλεση της 
εργασίας, την εξυπηρέτηση των επιβατών και την ευθύνη για την συντή¬ 
ρηση των σκαφών κατά τις ώρες απραξίας γενικώς ασκούντες σοβαρή 
εποπτεία επί του πληρώματος. 

4. Υπάρχει ευθύνη του Πλοιάρχου ή Κυβερνήτου, αλλά και του λοι¬ 
πού πληρώματος αδιακρίτως, για την ασφάλεια του σκάφους, τόσον 
από πλευράς αγκυροβολιάς, όσον και λοιπών μέτρων ασφαλείας και 
εξυπηρέτησης επιβατών, επισκεπτών, ΒΚΟΚΕΚ5 κ.λ.π. 

5. Χωρίς να θίγονται τα κεκτημένα δικαιώματα του ναυτικού εκ του 
χρόνου διαδραμούσης υπηρεσίας τους, δύναται ο Πλοιοκτήτης να μετα- 
θέση το πλήρωμα του εν όλω ή εν μέρει, περιλαμβανομένου και του 
Πλοιάρχου ή Κυβερνήτη, εις άλλο σκάφος ιδιοκτησίας του ή των συμφε¬ 
ρόντων, ή διαχείρισής του, αδιακρίτως, ώστε σε κάθε περίπτωση να 
εξασφαλίζεται η καλλύτερη δυνατή εξυπηρέτηση των σκαφών, των ναυ¬ 
τικών, μη δυναμένων να αρνηθούν μια τέτοια μετάθεση. Οι σχετικές με¬ 
ταβολές, πρέπει να νομιμοποιούνται το ταχύτερο. 

6. Οι Πλοίαρχοι ή Κυβερνήτες έχουν υποχρέωση σύνταξης μηνιαίας 
εγγράφου απόδοσης λογαριασμού Πλοιάρχου εις τον Πλοιοκτήτην, ευ- 
θυνόμενοι για την όλη διαχείρισή τους. Οι Πλοίαρχοι και Κυβερνήτες 


δεν μπορούν να προβαίνουν σε αγορές, επισκευές, η προμήθειες πέραν 
των συνήθων χωρίς ειδική άδεια του Πλοιοκτήτη. 

Άρθρο 11 

Ώρες εργασίας προσωπικού Γ ενικών Υπηρεσιών εν πλω και εν λιμένι 

1. Ειδικώς για το προσωπικό Γενικών Υπηρεσιών εν γένει η οκτά¬ 
ωρη ημερήσια εργασία του κατανέμεται από της 06.00 ώρας μέχρι 
22.00 ώρας με μια ή πλείονες διακοπές αναλόγως προς το πρόγραμμα 
εργασίας και τις ανάγκες του σκάφους, εφαρμοζομένων αναλόγως των 
διατάξεων του άρθρου 13, για την πέραν του 8ωρου απασχόλησή του. 

2. Οι ώρες νυκτοφυλάκων του προσωπικού των θαλαμηπόλων πά- 
σης διαβάθμισης ορίζονται εν πλω από τις 21.00, μέχρι της 06.00 της 
επομένης και εν όρμω από της 18.00 μέχρι της 06.00 της επομένης. 

Άρθρο 12 

Νυκτοφύλακες - Φύλακες 

Οι εργάσιμες ώρες των νυκτοφυλάκων ορίζονται σε δώδεκα (12) συ¬ 
νεχείς ώρες, περιλαμβανομένων μεταξύ της 18.00 ώρας και της 06.00 
της επομένης, των δε φυλάκων από 06.00 έως 18.00. Άπαντες οι ναυ¬ 
τολογημένοι έχουν την υποχρέωση φυλακής - νυχτοφυλακής, χωρίς δι¬ 
καίωμα υπερωριακής αμοιβής. Μετά την εκτέλεση καθηκόντων φύ¬ 
λακα - νυκτοφύλακα, ο ναυτικός δικαιούται ρεπό σε μια από τις επόμε¬ 
νες ημέρες της εβδομάδας, μετά από συννενόηση με τον Πλοίαρχο. 

Άρθρο 13 

Πρόσθετος εργασία και πρόσθετος αμοιβή - Υπερωρίες 

1. Ο ναυτικός εάν διαταχθεί να εκτελέσει πρόσθετη εργασία, πέρα 
των κεκανονισμένων ωρών είναι υποχρεωμένος να την εκτελέσει δεν δύ- 
ναται όμως η πρόσθετη αυτή εργασία να υπερβαίνει τις τέσσερις ώρες 
εντός του 24ώρου. 

2. Για την πρόσθετη αυτή εργασία, ο εκτελέσας αυτή ναυτικός δι¬ 
καιούται σε πρόσθετη αμοιβή (υπερωρία) η οποία υπολογίζεται ως εξής: 
το ποσόν του μηνιαίου βασικού μισθού διαιρείται δια των ωρών μηνιαίας 
υποχρεωτικής απασχόλησης τούτων εξευρισκομένων δια της διαίρεσης 
του εκ ταύτης προκύπτοντος πηλίκου 4,33 επί τις ώρες της εκάστοτε 
ισχυούσης εβδομαδιαίας υποχρεωτικής απασχόλησης. Βάσει του ανω- 
τέρου υπολογισμού οι ώρες μηνιαίας υποχρεωτικής απασχόλησης ανέρ¬ 
χονται σε 172. 

Άρθρο 14 

Πρόσθετες εργασίες μη αμειβόμενες όταν εκτελούνται 
εντός εργασίμων ωρών 

Δεν καταβάλλεται πρόσθετη αμοιβή (υπερωρία) για τις κατωτέρω 
μνημονευόμενες εργασίες, εφόσον αυτές εκτελούνται εντός των εργασί¬ 
μων ωρών ή κατά τις ώρες φυλακής. 

I. Εργασίες καταστρώματος: 
α) Για την αποσκωρίαση ελασμάτων, 
β) Για την λίπανση των βαρούλκων. 

γ) Για την εξασφάλιση αντικειμένων καταστρώματος επικειμένης θα¬ 
λασσοταραχής. 

δ) Για τον καθαρισμό υδροσυλλεκτών κύτους (κουτί σεντινών). 
ε) Για τον χρωματισμό κλειστών χώρων εναλλασόμενοι ανά δίωρον 
και εφόσον υπάρχει τεχνικός ή φυσικός αερισμός των διαμερισμάτων 
και των εχόντων σχέση με το κατάστρωμα. 

στ) Για τον εξωτερικό χρωματισμό του πλοίου κατά την διάρκεια της 
ημέρας εν όρμω. 

ζ) Για πάσα άλλη εργασία συντήρησης του πλοίου. 

II. Εργασίες Μηχανοστασίου, 
α) Για τον καθαρισμό δαπέδου του μηχανοστασίου, 
β) Για την πλύση και το χρωματισμό του μηχανοστασίου εν όρμω της 
εργασίας αυτής μη δυναμένης να ανατεθεί στον βοηθό μηχανής απαγο- 
ρευομένων των ικριωμάτων. 

γ) Για την εκκένωση των βαρελιών μηχανέλαιου στις δεξαμενές του 
πλοίου, εκτελουμένην εν όρμω μεν, εφόσον δεν διατηρούνται οι φυλακές 
του μηχανοστασίου, εν πλω δε μόνον υπό των βοηθών. 

δ) Για την παραλαβή καυσίμων υπό των Μηχανικών (Μηχανοδη- 
γών). 

ε) Για την εν γένει συντήρηση του μηχανοστασίου και την εκτέλεση εν 
γένει εργασιών. , 

III. Εργασίες Γενικές: 

α) Για την παράδοση κατά τον ως άνω τρόπο, των ακαθάρτων ειδών 
ρουχισμού προς πλύση και παραλαβή αυτών. 

β) Για την πλύση και τον καθαρισμό των διαμερισμάτων του πληρώ¬ 
ματος. 

γ) Για την παραλαβή τροφοεφοδίων, εξαρτημάτων κ.λ.π. 

IV. Γενική παρατήρηση: 

Ασχέτως των εργασιών του παρόντος άρθρου οι οποίες μνημονεύο¬ 
νται ενδεικτικώς, όλοι οι ναυτικοί υποχρεούνται στην εντός των εργασί¬ 
μων ωρών εκτέλεση όλων των εργασιών των καθοριζομένων υπό του 
Κανονισμού Εσωτερικής Υπηρεσίας επί των Επιβατηγών Τουριστικών 
Πλοίων άνω των 500 κοχ, των αναγομένων στην ειδικότητα εκάστου 
ναυτικού, ή Ειδικού Κανονισμού για τα σκάφη της ΕΠΕΣΤ, που τυχόν 
ήθελε συνταχθεί. Λαμβανομένης υπόχη της ιδιαιτερότητας των συνθη¬ 
κών εκμετάλλευσης των Επιβατηγών Επαγγελματικών Τουριστικών 
Σκαφών, ο ναυτικός οφείλει να εκτελεί χωρίς ιδιαίτερη αμοιβή και άλλα 
εκτός της ειδικότητάς του καθήκοντα, εφόσον ταύτα εκτελούνται εντός 
του νόμιμου ωραρίου εργασίας του. 

Άρθρο 15 

Πρόσθετες εργασίες μη άμειβόμενες 

Δεν καταβάλλεται πρόσθετη υπερωρία στους Αξιωματικούς και Κα¬ 
τώτερο Προσωπικό, για τις κατωτέρω μνημονευόμενες εργασίες τις 
οποίες υποχρεούνται αυτοί να εκτελούν οποιαδήποτε ημέρα της εβδομά- 
δος και οποιαδήποτε ώρα έστω και εκτός των εργασίμων ωρών. 

α) Εργασίες σε περίπτωση ανωτέρας βίας που αφορούν την ασφάλεια 
του πλοίου, των επιβαινόντων αυτού ή την ασφάλεια του πλοίου ως και 
εργασίες οπτήρος. 

β) Εργασίες για την εκτέλεση γυμνασίων καθαίρεσης λέμβων του 
πλοίου στην θάλασσα, πυρκαϊάς και εγκατάλειψης του πλοίου, εκμάθη¬ 
σης χειρισμού ταχυπλόου λέμβου, εκτέλεση ναυταθλημάτων δυναμένων 
να εκτελεσθούν δια των εξαρτημάτων του πλοίου. 

Άρθρο 16 

Έκτακτες εργασίες παραλαβής βαρέων αντικειμένων του πλοίου και 
μεταφορά αυτών, αμείβονται ιδιαιτέρως, εφόσον εκτελούνται εκτός του 
πλοίου, κατόπιν συμφωνίας. 

Άρθρο 17 

Βιβλίο πρόσθετων και ιδιαίτερων αμοιβών 

1. Οι υπερωρίες καταβάλλονται επί τη βάσει βιβλίου υπερωριών τη- 
ρουμένου υπό'του Πλοιάρχου ή Κυβερνήτου. Οι εγγραφές στο βιβλίο 
αυτό, αφού επικυρωθούν από τον Πλοίαρχο ή Κυβερνήτη θεωρούνται 
δεσμευτικές για αμφότερα τα μέλη και δεν δύναται να αμφισβητηθούν 
εφόσον καθημερινά προσυπογράφονται παρά των υπερωριακώς εργα- 
σθέντων ναυτικών. Ανά διήμερον θα γίνεται θεώρηση του βιβλίου από 
την πλησιέστερη Λιμενική Αρχή και από τον Πλοιοκτήτη εντός 24ώ- 
ρου, από την άφιξη του Πλοίου στο λιμάνι πέρατος του ταξιδιού, άλλως 
δεν θα λαμβάνεται υπόψη οποιαδήποτε εγγραφή. 

2. Υπόλογοι προς τον Πλοίαρχο ή Κυβερνήτη Αξιωματικοί για την 
κανονική τήρηση του βιβλίου Πρόσθετων και Ιδιαιτέρων Αμοιβών είναι 
ο Υποπλοίαρχος για το προσωπικό καταστρώματος, ο Α Μηχανικός για 
το προσωπικό του Μηχανοστασίου και ο Αρχιθαλαμηπόλος και ο Αρχι¬ 
μάγειρας οι οποίοι τηρούν τα βιβλία υπερωριών των τμημάτων των, 
υπό τον έλεγχο του Πλοιάρχου ή Κυβερνήτου ή του οριζομένου από αυ¬ 
τόν Αξιωματικού. 

Πριν από την εκτέλεση κάθε πρόσθετης ή έκτακτης εργασίας υποχρε- 
ούνται να αναφέρουν τούτο στον Πλοίαρχο ή Κυβερνήτη για να λάβουν 
την έγκρισή του. Σε περίπτωση όμως απουσίας του Πλοιάρχου ή Κυ¬ 
βερνήτη οι ανωτέρω υπόλογοι δύνανται, υπαρχούσης επειγούσης ανά¬ 
γκης, να διατάξουν την εκτέλεση της εργασίας υποχρεούμενοι να «αναφέ¬ 
ρουν εν συνεχεία 1 σχετικά στον Πλοίαρχο ή Κυβερνήτη. 

Οι κατά τ’ ανωτέρω υπόλογοι Πλοίαρχοι ή Κυβερνήτες υποχρεού- 
νται να καταγράφουν καθ’ εκάστην στο βιβλίο προσθέτων και εκτάκτων 
αμοιβών τις οφειλόμενες στα μέλη του πληρώματος αμοιβές και να κα¬ 
λούν τους δικαιούχους να προσυπογράφουν για το σύμφωνο των σχετι¬ 
κών εγγραφών και να ακολουθούν την πιο πιάνω διαδικασία θεώρησης. 

Άρθρο 18 
Απαγορεύσεις 

Απαγορεύεται ο χρωματισμός και η αποσκωρίαση του πλοίου εν πλω 
και με την χρησιμοποίηση ικριωμάτων (σκαλωσιών), ως και ο χρωμα¬ 
τισμός των ιστών και της καπνοδόχου και επικίνδυνων σημείων (εξωτε¬ 
ρική πλευρά λέμβων, καπονιών κ.λ.π.). 


Άρθρο 19 
Ναυτολόγηση 

Τα πληρώματα τοίν πλοίων που αφορά η παρούσα Συλλογική Σύμ¬ 
βαση καταρτίζονται υπό τα τακτικά μέλη της ΠΕΑΚΠΕΙΘΣ,(κατ’ από¬ 
λυτον εκλογή υπο του Πλοιοκτήτου) ή οποιουδήποτε ναυτεργατικού σω¬ 
ματείου για τις αντίστοιχες ειδικότητες. 

Άρθρο 20 
Διαιτητική Επιτροπή 

Για την επίλυση κάθε αμφισβήτησης ή διαφοράς που μπορεί να προ¬ 
κύπτει, ως προς την ερμηνεία ή την εφαρμογή των όρων της παρούσης, 
ορίζεται τριμελής Διαιτητική Επιτροπή αποτελουμένη: 

1) Από τον Πρόεδρο του Πρωτοδικείου Πειραιώς ή τον παρ’ αυτού 
οριζόμενο Δικαστικό. 

2) Από ένα Πλοιοκτήτη διοριζόμενο από την ΕΠΕΣΤ και 

3) Από ένα Ναυτικό διοριζόμενο από το Διοικητικό Συμβούλιο της 
ΠΕΑΚΠΕΙΘΣ. 

Άρθρο 21 

Ειδικό επίδομα οικογενειακής αγωγής 

Οι Πλοιοκτήτες των σκαφών της παρούσης σύμβασης καταβιάλουν 
ποσοστό 2%, μη δυνάμενον να αυξηθεί περαιτέρω, συμφώνους προς το 
άρθρο 25 του Νόμου 1085/1980 εισπραττόμενο υπό του ΝΑΤ με 
σκοπό τη χορήγηση οικογενειακών επιδομάτων στούς Έλληνες ναυτι¬ 
κούς. 

Το ανωτέρω ποσοστό, μαζί με (1%) συμμετοχής του ναυτικού, υπο¬ 
λογίζεται επί των υποκείμενων σε εισφορές υπέρ ΝΑΤ αποδοχών ναυτι¬ 
κών. 

Άρθρο 22 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων Ασφάλισης και 
Πρόνοιας Ε.Ν. (ΝΑΤ, ΤΠΑΕΝ, ΤΠΚΠΕΝ) ως και του Δημοσίου που 
βαρύνουν τους ναυτικούς εκπίπτονται από της φύσεως αποδοχές που 
αναφέρονται στα προηγούμενα άρθρα της παρούσης. 

Άρθρο 23 

Επικουρική Ασφιχλιση 

Οι Πλοιοκτήτες καταβάλλουν ποσοστόν εκ δύο (2%) επι τοις εκατό 
μη δυνάμενον να αυξηθεί περαιτέρω, συμφώνως προς το άρθρο 28 του 
Νόμου 1220/81, εισπραττόμενον υπό του ΝΑΤ, με σκοπό την παροχή 
εις τους Έλληνες ναυτκούς επικουρικής ασφάλισης. Το ανωτέρω ποσο¬ 
στόν μαζί μέ το εκ δύο επι τοις εκατό (2 %) ποσοστό συμμετοχής του 
ναυτικού υπολογίζεται επί των υποκειμένων σε εισφορά υπέρ του ΝΑΤ, 
αποδοχών των ναυτικών. Όλες γενικά οι εισφορές (ΝΑΤ, ΤΠΑΕΝ, 
ΤΠΚΠΕΝ, ΕΝ, ΕΑ κ.λ.π.), που βαρύνουν τους Πλοιοκτήτες και τους 
ναυτικούς θα υπολογίζονται επί των αποδοχών που καθορίζονται στην 
παρούσα Σύμβαση. 

Άρθρο 24 

Διάρκεια Ναυτολόγησης 

Η διάρκεια ναυτολόγησης για την θεμελίωση του δικαιώματος του 
ναυτικού προς πικλιννόστηση συμφωνείται επτάμηνη για την Μεσόγειο, 
εφ’ όσον ορίζουν οι σχετικές αποφάσεις του ΥΕΝ, «άλλως ισχύει ό,τι ορί¬ 
ζει εκάστοτε το ΥΕΝ. 

Άρθρο 25 

Περιπτώσεις κατά τις οποίες δικαιούται 
αποζημίωση ο ναυτικός 

Οι περιπτώσεις κατά τις οποίες δικαιούνται αποζημιώσεις οι ναυτικοί 
περιλαμβοινομένου και του Πλοιάρχου ή Κυβερνήτη είναι: 

α) Η καταγγελία της σύμβασης υπό του Πλοιάρχου - Πλοικτήτου. 

β) Η αποβολή της Ελληνικής Σημαίας. 

γ) Πώληση του πλοίου ή αναγκαστική εκποίηση. 

δ) Λόγω παροπλισμού. Ο πλοίαρχος ή Κυβερνήτης όμως δεν δι¬ 
καιούται αποζημίωση λόγω παροπλισμού. 

Η αποζημίωση ορίζεται 15 ημέρες σε ελληνικό λιμάνι και σε 30 ημέ¬ 
ρες σε λιμάνι αλλοπαδής. Εάν η σύμβαση ναυτολόγησης καταγγέλεται 
από τον Πλοίαρχο - Πλοιοκτήτη, για υπαιτιότητα του ναυτικού τότε ο 
ναυτικός δεν δικαιούται αποζημίωση. 

Άρθρο 26 

Επίδομα Σαββάτου Πλοιάρχου ή Κυβερνήτη 
Α' Μηχανικού ή Μηχανοδηγού και πληρώματος 

1) Στον Πλοίαρχο ή Κυβερνήτη και τον Α’ Μηχανικό ή Μηχανοδηγό 
καταβάλλεται για κάθε Σάββατο 1/22 του μηνιαίου βασικού μισθού. 

Το ίδιο ποσό καταβάλλεται και για τις ημέρες αργίας που προβλέπο- 
νται από το άρθρο 7 της παρούσης. Σε όλους τους ναυτολογημένους πά- 
σης ειδικότητας Αξιωματικούς και Κατώτερα πληρώματα καταβάλλε¬ 
ται για κάθε Σάββατο το 1/22, του μηνιαίου βασικού μισθού. 

2) Στον Πλοίαρχο ή Κυβερνήτη και στον Α’ Μηχανικό ή Μηχανο¬ 
δηγό μπορεί να χορηγηθεί μηνιαίο δώρο οκτώ χιλιάδων δραχμών 
( 8 . 000 ). 

Άρθρο 27 
Επίδομα Κυριακών 

Σε όλους τους ναυτολογημένους ναυτικούς για τις διανυόμενες μη¬ 
νιαίους Κυριακές εν πλω και εν λιμένι καταβάλλεται ιδιαίτερη αμοιβή 
υπό τύπον επιδόματος δια τας μέχρι οκταώρου εργασίας κατά Κυριακήν 
ανερχομένην μηνιαίους σε ποσοστό (10) δέκα τοις εκατό επί του βασικού 
μισθού που προβλέπεται από το άρθρο 2 τητς παρούσης Σύμβασης. 
Διευκρινίζεται ότι το επίδομα αυτό θα καταβάλλεται σε όλο το πλήρωμα 
κάθε βαθμού και ειδικότητας, και για όλες τις Κυριακές ανεξαρτήτως 
παροχής εκ μέρους αυτού ή μη υπηρεσίας. 

Άρθρο 28 

Προσαύξηση μισθού λόγω προσέγγισης σε λιμάνι εξωτερικού 

1) Ο μισθός που ορίζεται από το άρθρο 2 προσαυξάνεται υπό μορφή 
επιδόματος κατά ποσοστό 15% όταν τα πλοία που αφορά η παρούσα 
σύμβαση επεκτείνουν τους πλόες τους μέχρι των λιμένων Βρινδησίου, 
Αγκώνας, Κωνσταντινούπολης και των λιμένων της Κύπρου, εξαιρου- 
μένων των Δυτικών Τουρκικών Ακτών. 

2) Η ανωτέρω προσαύξηση καταβάλλεται μόνο για τις ημέρες που το 
πλοίο εκτελεί πλόας μέχρι των ως άνω λιμένων εξωτερικού και μόνον. 
για τις ημέρες που θα βρίσκεται εις τους ανωτέρω λιμένες. 

Άρθρο 29 

Ισχύς - Τροποποίηση - Καταγγελία 

1) Η παρούσα Συλλογική Σύμβαση ισχύει από 1.1.1992 και λήγει 
την 31.12.1992. 

2) Κατά την διάρκεια ισχύος της παρούσης Συλλογικής Σύμβασης αι 
δ’ αυτής καθοριζόμενες εκατέρωθεν υποχρεώσεις και δικαιώματα πά- 
σης φύσης κατισχύουν των διατάξεων πάσης άλλης υπαρχούσης τυχόν 
κλαδικής Συλλογικής Σύμβασης Εργασίας. 

3) Η παρούσα δύναται να καταγγελθεί εγγράφως παρ’ εκατέρου των 
συμβαλλομένων τέσσερις μήνες προ της λήξης, δια καταγγελίας προς το 
έτερον μέρος. 

Σε περίπτωση μη εμπροθέσμου καταγγελίας σύμφωνα με το ανω¬ 
τέρω η ισχύς παρατείνεται επί ένα τρίμηνο από την ημερομηνία λήξης 
της, οπότε μετά την παρέλευση και του τριμήνου τούτου παύει οριστι- 
κώς ισχύουσα. 

Άρθρο 30 

Ελευθερία συμβάσεων Πλοιοκτητών - Ναυτικών 

1) Χωρίς να θεωρείται ότι παραβιάζεται η παρούσα σύμβαση δύνα- 
νται οι Πλοικτήτες και οι ναυτικοί να συμφωνούν και οποιουσδήποτε άλ¬ 
λους όρους επιθυμούν στις κατ’ ιδίαν συμβάσεις εργασίας, αναλόγως 
προς την φύση της εργασίας και τις ανάγκες των σκαφών. 

2) Αμοιβές συνομολογηθείσες κατά αποκοπήν δεν σημαίνει ότι γεν¬ 
νούν δικαιώματα οποιοσδήποτε αποζημίωσης πλην της δικαιολογημέ¬ 
νης από τους μισθούς του άρθρου 2 με τους οποίους πάντοτε υπολογίζο¬ 
νται. 


Άρθρο 31 

Εισφορές ΝΑΤ και άλλων ασφαλιστικών ταμείων 
Οι προς το ΝΑΤ και άλλα ασφαλιστικά ταμεία εισφορές των Πλοιο¬ 
κτητών και ναυτικών, υπολογίζονται με βάση τους μισθούς της σύμβα¬ 
σης αυτών και καταβάλλονται σε δραχμές. 

Άρθρο 32 

Εκπαίδευση ναυτικών - Σχολές - Διάφορα 
1) Ειδικώς συμφωνείται ότι το ΠΕΑΚΠΕΙΘΣ σε συνεργασία με το 


Εργατικό Κέντρο Πειραιά και την ΕΠΕΣΤ, θα μεριμνήσει ώστε να ορ¬ 
γανώσει και λειτουργήσει τμήματα σερβιτόρων - στιούαρτς για εκπαί¬ 
δευση, πρώτων βοηθειών, για όλους τους Αξιωματικούς εν γένει καθώς 
και Αγγλικής γλώσσας, ώστε όλοι οι ναυτικοί προ της ναυτολόγησής 
τους, να προσκομίζουν και τα ανάλογα πιστοποιητικά. 

Η κατά τα ανωτέρω εκπαίδευση και το πρόγραμμά της θα παρέχεται 
σε βαθμό που να ικανοποιεί τις ΕΠΕΣΤ - ΠΕΑΚΠΕΙΘΣ. 

2) Προϋποτιθέμενης της έγκρισης του ΤΕΝ, αμφότεροι οι συμβαλλό¬ 
μενοι θα μεριμνήσουν για την σχεδίαση στολών των πληρωμάτων και 
των διακριτικών τους, χρησιμοποιούμενων μόνο από τα πληρώματα 
των σκαφών που αναφέρει η Σύμβαση. 

3) Τα συμβαλλόμενα μέρη, σε συνεργασία με το ΤΕΝ, και τον ΕΟΤ 
θα μεριμνήσουν επίσης για την οργάνωση σεμιναρίων γενικής ενημέρω¬ 
σης των πληρωμάτων σε ευθετότερο χρόνο, πέραν της εκπαίδευσης που 
θα παρασχεθεί από το Εργατικό Κέντρο Πειραιώς. 

Τα συμβαλλόμενα μέρη συμφώνησαν και συναποδέχθησαν τα πιο 
πάνω σε πίστωση δε συνετάγη το παρόν και υπογράφεται νομίμως και 
ως έπεται εις τρία αντίτυπα από τα οποία έλαβαν τα συμβαλλόμενα 
μέρη από ένα το δε τρίτον υποβάλλεται στο ΤΕΝ, για επικύρωση σύμ¬ 
φωνα με το Νόμο. 


Οι Συμβαλλόμενοι 


Για την ΕΠΕΣΤ 
Ο Α’ Αντιπρόεδρος 
(Τ.Σ. ΥΠΟΓΡΑΦΗ) 
Τριαντάφυλλος Βενετόπουλος 
Ο Αναπληρωτής Γραμματέας 
(Τ.Σ. ΥΠΟΓΡΑΦΗ) 
Βασίλειος" Κοντογιάννης 


Για την ΠΕΑΚΠΕΙΘΣ 
Ο Πρόεδρος 
(Τ.Σ. ΥΠΟΓΡΑΦΗ) 
Ιωάννης Παναγιωτόπουλος 
Ο Γενικός Γραμματέας 
(Τ.Σ. ΥΠΟΓΡΑΦΗ) 
Γεώργιος Κανακάρης 


Αριθ. 1946 (2) 

Υπαγωγή προσωπικού κοινότητας Κεφαλαρίου Ν. Αργολίδας στις δια¬ 
τάξεις του Ν. 1188/81. 


Ο ΝΟΜΑΡΧΗΣ ΑΡΓΟΛΙΔΑΣ 

Με την 1946/17.3.92 απόφαση της Νομάρχου Αργολίδας, που εκ- 
δόθηκε σύμφωνα με τις διατάξεις του άρθρου 3 του Ν. 1188/81, όπως 
τροποποιήθηκε με τις όμοιες του Π.Δ./τος·37α/87, και ύστερα από 
σύμφωνη γνωμοδότηση του Υπηρεσιακού Συμβουλίου του άρθρου 14 
παρ. 9 του Ν. 1586/86 υπήχθη το προσωπικό της Κοινότητας Κεφα¬ 
λαρίου στις διατάξεις του πρώτου μέρους του Ν. 1188/81. 

Ναύπλιο, 17 Μαρτίου 1992 
Με εντολή Νομάρχου 
Ο Διευθυντής 
ΣΩΤ. ΔΙΟΝ. ΣΙΓΟΥΡΟΣ 

- 4 —— 

Αριθ. ΚΛ/277 (3) 

Ανασυγκρότηση της ΝΕΕΚΑ Νομού Καστοριάς, και καθορισμός τρό¬ 
που λειτουργίας της. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του Ν. 3200/1955, περί Διοικητικής αποκέντρω¬ 
σης, όπως τροποποιήθηκαν και συμπληρώθηκαν με το Ν.Δ. 532/ 
1970. 

2. Τις διατάξεις του Ν. 1836/1989, περί προώθησης, απασχόλη¬ 
σης και επαγγελματικής κατάρτισης. 

3. Το ΚΛ/205/19.2.92 έγγραφό μας, με το οποίο ζητήσαμε από 
τους αρμόδιους φορείς, να μας υποδείξουν τους εκπροσώπους των, για 
την νέα ανασυγκρότηση της ΝΕΕΚΑ Νομού Καστοριάς. 

4. Τις προτάσεις των αρμοδίων φορέων, αποφασίζουμε: 

1. Ανασυγκροτούμε την Νομαρχιακή Επιτροπή Επαγγελματικής 
Κατάρτισης και Απασχόλησης (ΝΕΕΚΑ) του Νομού Καστοριάς και κα¬ 
θορίζουμε τον τρόπο λειτουργίας της, ως κάτωθι: 

α) Από τον εκάστοτε Νομάρχη Καστοριάς, ως Πρόεδρο, νόμιμα ανα- 
πληρούμενο. 

β) Αχιλλέα Συτιλήδη, ως μέλος, εκπρόσωπο του Εργατοϋπαλληλι- 
κού Κέντρου Καστοριάς με αναπληρωτή του τον Γεώργιο Τσανασίδη 
Γ συνεργάτη. 

γ) Δημήτριο Πιστικό, Γουνοποιό ως μέλος, εκπρόσωπο του Επιμελη¬ 
τηρίου Καστοριάς, με αναπληρωτή του τον Αθανάσιο Στεργίου, έμπορο. 

5) Ευστάθιο Ζαρομυτίδη, ως μέλος εκπρόσωπο της Ένωσης Δήμων 
και Κοινοτήτων Νομού Καστοριάς, με αναπληρωτή του τον Λάζαρο 
Φωτιάδη. 

ε) Νικόλαο Παπαϊωάννου, Δάσκαλο ως μέλος, εκπρόσωπο της Νο¬ 
μαρχιακής Επιτροπής Παιδείας, με αναπληρωτή του τον Κων/νο Ζη- 
σιάδη, Δάσκαλο. 

στ) Δημήτριο Τσόγκα, Διευθυντή Υπηρεσίας ΟΑΕΔ Νομού Καστο¬ 
ριάς, ως μέλος, νόμιμα αναπληρούμενο. 

ζ) Ειρήνη Χατζησταύρου υπάληλο ΟΑΕΔ, ως Γραμματέα της Επι¬ 
τροπής. 

2. Α\ ΛΕΙΤΟΥΡΓΙΑ ΤΗΣ ΕΠΙΤΡΟΠΗΣ - ΝΕΕΚΑ ΝΟΜΟΥ ΚΑ¬ 
ΣΤΟΡΙΑΣ. 

1. Έδρα της Επιτροπής είναι η Νομαρχία Καστοριάς. 

2. Η Ολομέλεια της Επιτροπής αποτελείται από τα μέλη που αναφέ- 
ρονται στην παρ. 2 του άρθρου 3 του Ν. 1836/1989. 

3. Η Επιτροπή συγκαλείται σε τακτική συνεδρίαση, τρεις φορές το 
χρόνο, ήτοι κατά τους μήνες Ιανουάριο, Μάϊο και Σεπτέμβριο. 

4. Έκτακτη σύγκληση της Επιτροπής γίνεται όταν κριθεί αυτό σκό¬ 
πιμο από τον Πρόεδρο ή ύστερα από έγγραφη αίτηση τριών μελών της, 
στην οποία αναφέρονται τα προς συζήτηση θέματα. Σε αυτή την περί¬ 
πτωση ο Πρόεδρος συγκαλεί την Επιτροπή εντός δέκα ημερών από της 
υποβολής της αίτησης. 

5. Οι συνεδριάσεις της Επιτροπής γίνονται εκτός ωρών εργασίας των 
Δημοσίων Υπηρεσιών. 

6. Ο Πρόεδρος της Επιτροπής, συγκαλεί την Ολομέλεια, καθορίζει 
τα θέματα της ημερήσιας διάταξης, ορίζει τους Εισηγητές κάθε θέμα¬ 
τος, διευθύνει τις συνεδριάσεις και αλληλογραφεί απευθείας με κάθε Δη¬ 
μόσια Αρχή, Υπηρεσία, ΝΠΔΔ, ΝΠΙΔ, και ιδιώτες. 

7. Στις συνεδριάσεις της Επιτροπής μπορεί να συμμετέχουν, χωρίς 
δικαίωμα ψήφου, ύστερα από πρόσκληση εκπρόσωποι και άλλων Υπη¬ 
ρεσιών, Φορέων, όταν συζητούνται θέματα που άπτονται της αρμοδιό- 
τητός τους, καθώς και εμπειρογνώμονες και εκπρόσωποι φορέων του 
Δημοσίου ή Ιδιωτικού Τομέα, ανάλογα με την φύση των θεμάτων, που 
πρόκειται να εξετασθούν. 

Η συμμετοχή τους πρέπει να αναφέρεται στην ημερήσια διάταξη. 

8. Η ΝΕΕΚΑ Καστοριάς, μπορεί να πραγματοποιεί κοινές συνεδριά¬ 
σεις και να συντονίζει την δράση της με την αντίστοιχη Νομαρχιακή 
Επιτροπή Παιδείας και με κάθε Νομαρχιακή Επιτροπή της οποίας οι 
αρμοδιότητες υπεισέρχονται σε θέματα Επαγγελματικής Κατάρτισης 
και Απασχόλησης. 

9. Η Επιτροπή θεωρείται ότι έχει νόμιμα συγκροτηθεί και μπορεί να 
λειτουργήσει εφόσον μπορεί να υπάρξει απαρτία και όταν μερικά από τα 
μέλη της, τακτικά ή αναπληρωματικά, δεν έχουν υποδειχθεί αν και έχει 
ζητηθεί η υπόδειξή τους. Η Επιτροπή μπορεί να λειτουργήσει με ελλειπή 
συγκρότηση, όχι όμως πέραν από τρεις μήνες και όταν κατά την διάρ¬ 
κεια της θητείας των μελών της κάποια από αυτά δεν αποδέχθηκαν τον 
διορισμό τους, πέθαναν ή αποχώρησαν για οποιονδήποτε λόγο, εφόσον 
όμως πάντοτε υπάρχει απαρτία. 

Β'. ΑΠΑΡΤΙΑ - ΕΙΣΗΓΗΣΕΙΣ - ΛΗΨΗ ΑΠΟΦΑΣΕΩΝ 

1. Η Επιτροπή βρίσκεται σε απαρτία, εάν είναι παρόντα περισσότερα 
από τα μισά μέλη της παρ. 2 του άρθρου 3 του Ν. 1836/1989 και με¬ 
ταξύ αυτών απαραίτητα ο Πρόεδρος ή ο αναπληρωτής του. 

Η επιτροπή εφόσον υπάρχει απαρτία αποφασίζει με φανερή ψηφοφο¬ 
ρία και με πλειοψηφία των παρόντων μελών. 

Σε περίπτωση ισοψηφίας υπερισχύει η ψήφος του Προέδρου. 

2. Τα θέματα, που πρόκειται να συζητηθούν στην ΝΕΕΚΑ τα επεξερ¬ 
γάζεται, τα εισηγείται τριμελές όργανο, που αποτελείται: 

α) Από τον Προϊστάμενο της Υπηρεσίας προγραμματισμού της Νο¬ 
μαρχίας. 

β) Από τον Διευθυντή Υπηρεσίας ΟΑΕΔ Νομού Καστοριάς. 

γ) Το Διευθυντή τής Σχολής Γουνοποιίας Καστοριάς. 

δ) Το τυχόν υπάρχοντα Διευθυντή του Κέντρου Επαγγελματικής Κα¬ 
τάρτισης Ενηλίκων (ΚΕΤΕΚ). 

3. Οι αποφάσεις της Επιτροπής διατυπώνονται σε πρακτικά, που 
υπογράφονται από τον Πρόεδρο και τον Γραμματέα. 

Η επικύρωσή των σε εξαιρετικές περιπτώσεις κατά την κρίση του 
Προέδρου μπορεί να γίνει και αυθημερόν. 

Στα πρακτικά αναγράφονται τα ονοματεπώνυμα όλων των μελών, 
που συμμετέχουν. Γίνεται ρητή αναφορά της απουσίας του τακτικού μέ¬ 
λους, της συμμετοχής του αναπληρωματικού και καταχωρούνται σε 
αυτά και οι γνώμες των μελών που μειοψηφούν. Επίσης αναγράφονται 
τα ονοματεπώνυμα των μελών του τριμελούς εισηγητικού οργάνου, του 
Γραμματέως και των συμμετεχόντων χωρίς δικαίωμα ψήφου. 


4. Στην Επιτροπή μπορούν να σηζητούνται και θέματα, που δεν ανα¬ 
γράφονται στην ημερήσια διάταξη, εφόσον είναι επείγοντα και λαμβάνε- 
ται ομόφωνα απόφαση των μελών της που έχουν δικαίωμα ψήφου και 
είναι παρόντα. 

Γ. ΤΡΟΠΟΣ ΟΡΙΟΣΜΟΥ ΤΩΝ ΜΕΛΩΝ ΤΗΣ ΝΕΕΚΑ ΚΑΣΤΟ¬ 
ΡΙΑΣ - ΘΗΤΕΙΑ. 

1. Οι φορείς που εκπροσωπούνται στην ΝΕΕΚΑ Νομού Καστοριάς, 
υποδεικνύουν έγγραφα, στον Νομάρχη Καστοριάς, τους εκπροσώπους 
των, τακτικούς και αναπληρωματικούς, εντός δέκα πέντε ημερών από 
παραλαβής του σχετικού εγγράφου της Διεύθυνσης Επιθεώρησης Ερ¬ 
γασίας της Νομαρχίας Καστοριάς. 

Για τις υποδείξεις έχει εφαρμογή η ρύθμιση της παρ. 5 του άρθρου 8 
του Ν. 4364/1964. 

2. Η θητεία των μελών της Επιτροπής είναι δύο χρόνια. 

3. Η Επιτροπή εξακολουθεί να λειτουργεί μέχρι την νέα ανασυγκρό¬ 
τησή της με την παλιά σύνθεση και μετά την λήξη της θητείας των με¬ 
λών της, όχι όμως και πέραν του τριμήνου. 

Δ\ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

1. Η Γραμματεία αποτελείται από υπαλλήλους της Υπηρεσίας του 
ΟΑΕΔ του Νομού Καστοριάς. Και εξυπηρετείται τουλάχιστο από την 
Ειρήνη Χατζησταύρου, υπάλληλο ΟΑΕΔ. 

2. Η Γραμματεία θα έχει την ευθύνη για: 

α) Την σύνταξη των πρακτικών και την καθαρογραφή τους, 
β) Την υποβολή των εισηγήσεων, της έκθεσης δραστηριότητάς της 
καί του προγράμματος δράσης της, στις Υπηρεσίες και τα όργανα που 
αναφέρονται στην παρ. 3 του άρθρου, 3 του Ν. 1836/1989. 

γ) Την διεκπεραίωση της αλληλογραφίας με τις λοιπές Υπηρεσίες, 
Οργανισμούς, φορείς και Ιδιώτες. 

δ) Την κλήτευση των μελών της Επιτροπής, σύμφωνα με τις διατά¬ 
ξεις του Ν. 1599/1986. 

ε) Την κοινοποίηση των θεμάτων ημερήσιας διάταξης και των λοι¬ 
πών απαραιτήτων εγγράφων στα μέλη της Επιτροπής, πέντε τουλάχι¬ 
στον εργάσιμες ημέρες πριν από την σύγκληση κάθε τακτικής συνεδρία¬ 
σης και δύο πριν από την σύγκληση της έκτακτης συνεδρίασης. 

Το έργο της Γραμματείας της Επιτροπής κατευθύνεται από τον Πρό¬ 
εδρο της. 

3. Με την φροντίδα της Γραμματείας της Επιτροπής τηρούνται τα 
εξής: 

α) Βιβλίο Πρωτοκόλλου εγγράφων, 
β) Βιβλίο Πρακτικών συνεδριάσεων. 

γ) Βιβλίο διεκπεραίωσης των εγγράφων που παραδίδονται με από¬ 
δειξη. 

δ) Βιβλίο τηλεφωνικών και προφορικών προσκλήσεων των μελών, 
ε) Αρχείο εγγράφων και λοιπών στοιχείων, που απαιτούνται για την 
ομαλή διεξαγωγή του έργου της Επιτροπής. 

Τα βιβλία αριθμούνται, μονογράφονται ανά φύλλο και θεωρούνται 
στο τελευταίο φύλλο από τον Πρόεδρο. Τα αντίγραφα ή τα αποσπά¬ 
σματα των πρακτικών, επικυρώνονται από τον Πρόεδρο ή τον αναπλη¬ 
ρωτή του. 

Ε’. ΔΑΠΑΝΕΣ 

Οι απαιτούμενες δαπάνες, για την λειτουργία της δραστηριότητας 
της ΝΕΕΚΑ Νομού Καστοριάς, καλύπτονται από τον Προϋπολογισμό 
της Υπηρεσίας ΟΑΕΔ Νομού Καστοριάς, στον Προϋπολογισμό της 
οποίας εγγράφονται οι σχετικές πιστώσεις. 

3. Η απόφασή μας αυτή που ισχύει από ημέρας κοινοποίησης της να 
δημοσιευθεί στην Εφημερίδα της Κυβερνήσεως. 

4. Η θητεία της Επιτροπής είναι δύο χρόνια. Οι κανονιστικές διατά¬ 
ξεις λειτουργίας της Επιτροπής ισχύουν επ’ αόριστο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 17 Μαρτίου 1992 
Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 

-♦- 

Αριθ. ΕΣ 3952 (4) 

Σύσταση ίδιου Νομικού Προσώπου στο Δήμο Σκοπέλου Ν. Μαγνησίας 
με την επωνυμία «Αθλητικός Οργανισμός Δήμου Σκοπέλου». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 162, 163, 187 του Π.Δ. 323/89 
(ΔΚΚ). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2347 


2. Την αριθμ. 340/1991 απόφασή του Δημοτικού Συμβουλίου Σκο¬ 
πέλου περί σύστασης ίδιου Νομικού Προσώπου με την επωνυμία «Αθλη¬ 
τικός Οργανισμός Δήμου Σκοπέλου». 

3. Το αριθμ. 87/14.1.92 έγγραφο του Δήμου Σκοπέλου με το οποίο 
εστάλη η ανωτέρω απόφαση, αποφασίζουμε: 

Συστήνουμε στον Δήμο Σκοπέλου Νομικό πρόσωπο με την επωνυμία 
«Αθλητικός Οργανισμός Δήμου Σκοπέλου». 

Σκοπός του Νομικού Προσώπου είναι: 

α) Η δημιουργία και λειτουργία αθλητικών κέντρων γυμναστηρίων, 
χώρων αθλοπαιδιών και γυμναστικής, για την κάλυψη αναγκών άθλη¬ 
σης δημοτών και ιδιαίτερα των νέων. 

β) Η διοργάνωση αθλητικών εκδηλώσεων και η συμμετοχή σε εκδη¬ 
λώσεις μαζικού αθλητισμού που οργανώνουν αρμόδιοι φορείς. 

γ) Η ανάπτυξη μαζικού αθλητισμού για όλες τις ηλικίες και τα ενδια¬ 
φέροντα. 

δ) Η καλλιέργεια και η διάδοση του αθλητικού πνεύματος σε όλους 
τους δημότες και η συνεργασία με όλους τους αθλητικούς φορείς, για 
την ανάπτυξη και πρόοδο, του αθλητισμού στην πόλη. 

ε) Η δημιουργία επιτροπών για την αξιοποίηση κάθε δυνατότητας 
ανάπτυξης του αθλητισμού. 

Το συνιστώμενο Νομικό πρόσωπο θα διοικείται από πενταμελές (5) 
Διοικητικό Συμβούλιο που θα αποτελείται από: 

1. Από τον Δήμαρχο, ως Πρόεδρο. 

2. Ένα Δημοτικό Σύμβουλο. 

3. Τον εκάστοτε Γυμναστή των δημοσίων σχολείων. 

4. Έναν εκπρόσωπο των μαθητικών κοινοτήτων. 

5. Έναν πολίτη, κάτοικος του Δήμου Σκοπέλου, με ανάλογη δράση 
και γνώση με το αντικείμενο του νομικού προσώπου. 

Τα υπό στοιχεία 1-5 μέλη του Δ.Σ. ορίζονται με απόφαση του Δημο¬ 
τικού Συμβουλίου. 

Το Δ.Σ. κατά την πρώτη συνεδρίασή του εκλέγει από τα μέλη του τον 
Αντιπρόεδρο και τον Γραμματέα αυτού. 

Η θητεία του Δ.Σ. ακολουθεί την Δημοτική περίοδο. 

Πόροι του Νομικού Προσώπου είναι: 

1. Η ετήσια επιχορήγηση του Δήμου η οποία δεν μπορεί να είναι κα¬ 
τώτερη των 300.000 δρχ. δυναμένου του Δημοτικού Συμβουλίου να 
αυξάνει αυτή ανάλογα με τις εκάστοτε ανάγκες. 

2. Οι κάθε είδους εισφορές, δωρεές, κληρονομιές και κληροδοσίες ει¬ 
σπράξεις από τυχόν αντίτιμο των Υπηρεσιών ή δικαιωμάτων χρήσης 
πραγμάτων που παρέχονται από το Νομικό Πρόσωπο, πρόσοδοι από 
την περιουσία καθώς και οι κρατικές επιχορηγήσεις. 

Περιουσία του νομικού Προσώπου θεωρείται η κινητή ήτοι: Έπιπλα, 
Όργανα γυμναστικής - ρυθμικής κ.λ.π. 

Το Νομικό Πρόσωπο εκπροσωπείται στα Δικαστήρια και σε κάθε Δη¬ 
μόσια Αρχή από τον Πρόεδρο κωλυομένου ή απουσιάζοντος από τον 
Αντιπρόεδρος αυτού. 

Με ειδικό Κανονισμό που θα ψηφισθεί από το Διοικητικό Συμβούλιο 
θα καθοριστούν ο τρόπος λειτουργίας, διοικήσεως και διαχειρίσεως του 
Νομικού Προσώπου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 16 Μαρτίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 
-♦- 

Αριθ. 3400 (5) 

Τροποποίηση της 7112/19.5.1986 απόφασης Νομάρχη Πέλλας«περί 
συστάσεως στην Κοινότητα Κρύας Βρύσης του Ν. Πέλλας ίδιου νομι¬ 
κού προσώπου με την επωνυμία «Πνευματικό και Πολιτιστικό Κέ¬ 
ντρο Κοινότητας Κρύας Βρύσης», όπως αυτή τροποποιήθηκε και 
ισχύει με την αριθμ. 9396/28.6.1991 απόφαση. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1) Τις διατάξεις του άρθρου 187 του Π.Δ. 323/1989 {Δ.Κ.Κ. ΦΕΚ 
Α'/89). 


2) Την αριθμ. 7112/19.5.1986 απόφασή μας «περί συστάσεως 
στην Κοινότητα Κρύας Βρύσης του Ν. Πέλλας ίδιου νομικού προσώπου 
με την επωνυμία «Πνευματικό και Πολιτιστικό Κέντρο Κοινότητας 
Κρύας Βρύσης», όπως αυτή τροποποιήθηκε και ισχύει με την αριθμ. 
9396/28.6.1991 όμοια απόφασή μας «περί αλλαγής της επωνυμίας 
του Πνευματικού και Πολιτιστικού Κέντρου» (ΦΕΚ 613/τ. Β/2.8.91). 

3) Την αριθμ. 24/1992 απόφαση του Δημοτικού Συμβουλίου Κρύας 
Βρύσης «περί τροποποιήσεως της παρ. 6 της συστατικής πράξης του Π. 
και Π.Κ. που αναφέρεται στα μέλη του Διοικητικού Συμβουλίου», απο¬ 
φασίζουμε: 

Τροποποιούμε την παρ. 6 της αριθμ. 7112/19.5.1986 απόφασής 
μας, ούτως ώστε αυτή να έχει ως εξής: 

6. Το νομικό πρόσωπο θα διοικείται από επταμελές Διοικητικό Συμ¬ 
βούλιο, που θα αποτελείται από: 

α) Τον Δήμαρχο, ως Πρόεδρο του Πνευματικού και Πολιτιστικού Κέ¬ 
ντρου. 

β) Έναν δημοτικό σύμβουλο, ως μέλος. 

γ) Έναν εκπρόσωπο της Πρωτ/θμιας Εκπ/σης του Δήμου ως μέλος. 

δ) Έναν εκπρόσωπο της Δευτεροβάθμιας Εκπ/σης του Δήμου ως μέ¬ 
λος. 

ε) Έναν εκπρόσωπο των μαθητών του Λυκείου, ως μέλος. 

στ) Έναν κάτοικο του Δήμου, ως μέλος και 

ζ) Έναν εκπρόσωπο της ΔΕΛΕ του Δήμου, ως μέλος. 

Τα μέλη β και στ θα ορίζονται με απόφαση του Δημοτικού Συμβου¬ 
λίου. Το νέο Δ.Σ. στην πρώτη συνεδρίασή τους θα εκλέξει ένα από τα 
μέλη του ως αντιπρόεδρο του Δ.Σ. του πνευματικού και πολιτιστικού κέ¬ 
ντρου. 

Κατά τα λοιπά ισχύει η αριθμ. 7112/19.5.1986 απόφασή μας, 
όπως τροποποιήθηκε και ισχύει με την αριθμ. 9396/28.6.1991 όμοια 
δική μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 18 Μαρτίου 1992 

Με εντολή Νομάρχη 
Ο Διευθυντής 
ΕΛ. ΛΑΣΚΗΣ 

-♦- 

Αριθ. 3679 (6) 

Κύρωση Αναδασμού Μεσορράχης Ν. Σερρών έτους 1989. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 15 παρ 1 του Ν. 674/77. 

2. Σχετική εισήγηση της Δ/νσης Γεωργίας της Νομαρχίας μας. 

3. Την αριθμ. ΕΣ/1533/90 απόφασή μας «περί αναθέσεως καθηκό¬ 
ντων στον Διευθυντή Γεωργίας», αποφασίζουμε: 

Κυρώνουμε το νέο κτηματικό καθεστώς που δημιουργήθηκε, με τον 
αναδασμό του έτους 1989 στην κτηματική περιοχή Μεσορράχης, όπως 
αυτό απεικονίζεται στους συνταχθέντες από την Επιτροπή Αναδασμού 
κτηματολογικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 13 Μαρτίου 1992 

Με εντολή Νομάρχη 
Η Διευθύντρια 
I. ΓΑΒΡΙΗΛΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(?) 

Στην παρ. 2 της 14180/18.7.1991 απόφασης Νομάρχη Λάρισας, 
που δημοσιεύθηκε στο ΦΕΚ 683/8.10.1991 (τ. Β’) προστίθεται το 
εξής εδάφιο. 

β) ΥΕ 16 εργατών, μία (1) θέση με βαθμό Δ' - Γ'. 

(Από τη Νομαρχία Λάρισας) 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιοτρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ 6Β 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμοϋ 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52ι48.141 

* Τμήμα πληροφόρησης: Για τα δημοσιεύματα των ΦΕΚ Καποδιοτρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. & Ε.Π.Ε. 

» 

50.000 

ια) I 

Για 

όλα 

τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















